В интерес на истината
аз се замислях за своята кариера още щом напуснах Белия Дом
и най-добрият пример е карикатура в ''Ню-Йоркър'' от преди година-две.
Малко момченце гледа към татко си и му казва:
''Татко, когато порасна, искам да стана бивш президент.''
(Смях в залата)
Признавам, имах голям късмет като бивш президент,
с достъп, с какъвто
много малко хора в света биха се похвалили -
запознах се с хора от цял свят.
Познавам не само 50-те щата на Америка,
но със съпругата ми сме посетили повече от 145 страни в света
и Картър Център има пълноценни програми в 80 държави.
Често, когато посещаваме някоя страна,
ние се срещаме не само с краля или президента й,
но също и с населението дори в най-отдалечените части на Африка.
Като цяло нашата цел в Картър Центъра
е да подпомагаме човешките права
и познавайки света, аз мога недвусмислено да ви уверя,
че водещата злоупотреба с човешките права в света e,
странно, но повтарящо се твърде често, e малтретирането
над жени и момичета. (Аплодисменти)
Ще започна с причините, на които това се дължи.
Преди всичко са погрешни тълкувания на религиозни, свети писания
от Библията, Стария и Новия Завет, Корана и т.н.
и тези неправилни тълкувания са от мъже, които са сега на високи постове
в синагогите, църквите и джамиите.
Те тълкуват правилата по такъв начин, че
да поставят жените във второстепенна позиция
спрямо мъжете, пред очите на Бог.
Това е много сериозен проблем и обикновено недискутиран.
Преди няколко години, през 2000-та,
всъщност аз съм баптист, вече 70 години -
и все още преподавам в неделно училище всяка неделя;
ще преподават и тази седмица, но да се върнем към темата.
Баптистката Конвенция от 2000 г. реши,
жените да имат второстепенна роля,
подчинени на мъжете.
И така, те издадоха указ, който
не позволява на жените да бъдат свещеници, пастори, дякони
в църквата или в армията
и ако жена преподава
в Баптистка Семинария, тя няма
право да го прави, ако има момче в стаята,
защото в Библията можем да намерим строфи,
те са всъщност повече от 30 000 строфи в Библията,
които казват, че жена не може да учи мъж и т.н.
Но истината е, че писанията са изопачени
да държат мъжете в позиция на превъходство.
Това е широкомащабен проблем,
защото на мъжете е позволена власт
и ако злоупотребяващ съпруг или работодател реши да измами женa,
той си казва: "Щом жените не са ми равни в очите на Бога,
защо да се отнасям с тях като равни с мен?
Защо ще им плащам наравно за същия тип работа?''
Другата много сериозна язва -
причинител на проблемa, е прибягването до насилие
и то се засилва неимоверно по света.
В Съединените Щати, например, имаме
огромно увеличение на злоупотребите над бедни хора,
предимно черни и малцинства, като ги изпращаме в затвора.
Когато бях губернатор на щата Джорджия,
1 от всеки 1000 американци беше в затвора.
В наше време 7,3 от всеки 1000 души са в затвора.
Това е седемкратно увеличение.
А откакто напуснах Белия Дом,
с 800% се е увеличил броя на жените,
които са чернокожи и са в затвора.
Ние също имаме (една от малкото страни в света),
смъртно наказание, а сме развита държава.
И сме рамо до рамо с най-безправните държави
по въпросa за човешките права и подкрепа на смъртното наказание.
Тъй като сме в Калифорния в момента, аз се сетих наскоро,
че щатът изхарчи 4 милиарда долара
да убеди 13 души в полза на смъртното наказание.
Ако пресметнете, на Калифорния ще й струва 307 милиона долара
да екзекутира когото и да било.
Щатът Небраска прие закон тази седмица, с който се забранява смъртното наказание,
понеже то струва прекалено скъпо. (Аплодисменти)
И така, насилието и малтретирането над бедни и безпомощни хора
е друга причина за растящата несправедливост към жените.
Нека се спра само на няколко примера, които ме притесняват най-много
и ще бъда много кратък, тъй като имам ограничено време, както знаете.
Първият е гениталното осакатяване.
Гениталното осакатяване е ужасно и непознато на американските жени,
но в някои страни, много страни,
когато се роди дете, ако е момиче, много рано в живота му,
половите му органи се обрязват изцяло с т.нар. ''резач'',
който има бръснарско ножче и без каквато и да е стерилност
отрязват външните женски полови органи.
Дори понякога в крайни, но не много редки случаи,
те зашиват отвора така, че момичето може само да уринира или менструира.
И когато по-късно тя се омъжи, същият ''резач''
отваря разреза, за да може тя да прави секс.
Тази практика не е изключение, макар да е противозаконна в много държави.
В Египет например,
91 процента от жените, които живеят днес в Египет
са били сексуално осакатени по този начин.
В някои страни дори 98 процента
от жените са обрязани по този начин преди да достигнат зрелост.
Това е ужасно страдание
за всички жени, които живеят в такива държави.
Друг много сериозен проблем е убийство в името на семейната чест,
когато семейство с погрешни тълкувания, отново, на светите писания --
макар че нищо в Корана не го повелява --
ще екзекутира момиче от семейството
ако тя е изнасилена
или се омъжи за мъж, когото баща й не одобрява,
или дори понякога и ако тя облече нещо неподходящо.
И това се извършва от членове на собственото й семейство,
и така семейството се превръща в убийци,
когато момичето им донесе т.нар. ''позор".
Обединените Нации направиха анализ в Египет не много отдавна,
който показа, че 75 % от убийствата на такива момичета
са извършени от бащата, чичото или брата,
но 25 % от убийствата са били изпълнени от жени.
Друг световен проблем,
който засяга особено жените, е робството,
или както се нарича в наше време, трафикът с хора.
Около 12,5 милиона души от Африка са били продадени в робство
в Новия Свят през 19-ти и 18-ти век.
30 милиона души живеят в робство днес.
Държавният департамент на САЩ изисква от Конгреса
да докладва всяка година
и според този доклад, 800 хиляди души са продадени
в робство през международни граници всяка година
и 80 процента от продадените са жени
в сексуално робство.
В Съединените щати в момента,
60 хиляди души живеят в човешко робство.
Атланта, Джорджия, където се намира Картър Центъра
и където аз преподавам в Университета Емъри,
200 до 300 жени биват продавани в робство всеки месец.
С това Атланта е на първо място в страната.
Атланта има най-оживеното летище в света
и много пътници идват от Южното полукълбо.
Ако собственик на бордей
иска да купи момиче с кафява или черна кожа,
той може да го направи за 1000 долара.
Белокожи момичета носят няколко пъти по толкова
и средно-статистическият собственик на бордей в Атланта и Щатите сега
може да спечели около 35 хиляди долара за робиня.
Сексуалната търговия в Атланта надхвърля цялата търговията на наркотици в Атланта.
Това е друг много сериозен проблем, като основният проблем е проституцията,
тъй като няма публичен дом в Америка,
за който местните власти да не знаят,
местните полицаи или шефът на полицията, или кметът и т.н.
И това води до един от най-големите проблеми,
че продажбата на жени и превръщането им в секс-робини расте
във всички страни по света.
Швеция има добър подход по въпроса.
Преди около 15-20 години, Швеция реши да промени закона
и жените вече не са преследвани,
ако те са в секс-робство,
но собствениците на бродела, сводниците и мъжете клиенти са преследвани,
и ... (Аплодисменти) ... проституцията е намаляла.
В СAЩ, ние заемаме точно обратната позиция.
За всеки мъж арестуван за незаконна секс-търговия,
25 жени са арестувани в САЩ.
Канада, Ирландия, вече споменах Швеция, Франция
и други страни се предвижват сега към т.нар. Шведски модел.
Това е друго нещо, което може да се направи.
Имаме две институции в тази страна, които всички ние уважаваме:
нашата армия и чудесната университетска система.
В армията сега анализират случаите на сексуално насилие.
Последният доклад, който получих сочи, че 26 хиляди сексуални насилия
са се случили в армията --
26 хиляди.
Само 3 хиляди, не повече от 1 процент, са всъщност разследвани
и причината за това е, че командващият офицер във всяка организация -
кораб като моята подводница, батальон в армията
или рота пехотинци -
командващият офицер има право по закон да реши
дали да разследва изнасилвач или не
и естествено, последното нещо, което те искат за някой да знае,
е, че под тяхно командване се е извършило сексуално насилие,
затова и не предприемат действия.
Този закон трябва да се промени.
Едно от всеки четири момичета в aмерикански университет
ще бъде жертва на сексуално насилие преди да завърши
и този факт сега получава много гласност,
донякъде заради книгата ми, но и по други причини
и в момента 89 американски университета са осъдени
от Министерството на образованието под Поправка 9
за това, че длъжностните лица не са се погрижили
да предпазят жените от сексуално насилие.
Според Министерството на правосъдието, повече от половината от изнасилванията
на територията на университетите се извършват от серийни изнасилвачи,
понеже ако изнасилят някого извън територията на университета,
те ще бъдат наказателно преследвани,
но докато са на територията на университета, могат да изнасилват безнаказано.
Те няма да бъдат осъдени.
Такива неща се случват в нашето общество.
Друг много сериозен пример за накърняване правата на жените и момичетата
е неравното заплащане за еднакъв тип работа,
както знаете. (Аплодисменти)
Tова понякога се тълкува неправилно, но за работа на пълен работен ден,
жена в Съединените Щати получава 23 процента по-малко от мъж.
Когато аз станах президент, разликата беше 39 процента.
Така че, има някакъв прогрес, донякъде защото аз бях президент
и т.н. ... (Аплодисменти)(Смях) ...
но през последните 15 години, няма напредък,
има разликата от около 23 или 24 процента
за последните 15 години.
Това са нещата, които се случват.
Ако вземем за пример компаниите от Форчън 500,
23 от тях имат жени за ИД (изпълнителен директор),
от 500,
и тези ИД-и, трябва да ви кажа,
получават средно по-малко,
отколкото останалите ИД-и.
Е, това е, каквото се случва в нашата страна.
Друг проблем със Съединените Щати е, че
ние сме най-войнствената нация на света.
До сега сме воювали с около 25 различни държави
след Втората световна война.
Понякога сме имали войници в приземни сражения.
Друг път сме прелитали,
пускайки бомби по хората.
Други пъти, разбира се, сега имаме дронове, които атакуват хората и т.н.
Ние сме били във война с 25 различни държави
или повече, от края на Втората световна война.
Имаше четири години, няка да спомена кои точно,
когато ние не воювахме ...
(Аплодисменти) ... не пуснахме бомбa, не изстреляхме
ракетен снаряд, нито куршум.
Но така или иначе, този тип неща: прибягване до насилие,
неправилното тълкуване на светите писания,
са основните причини за малтретирането нa жени и момичета.
Съществува още една основна причина, която дори не е нужно да споменавам,
и тя е, че по принцип мъжете дори не се интересуват.
(Аплодисменти) Това е истина.
Средният мъж може да заявява: ''Аз съм против несправедливостите спрямо женитe",
но приема мълчаливо привилегированата позиция, която заема
и това е много сходно с детските ми спомени,
когато ''отделни, но равни'' съществуваше.
Расова дискриминация, легално, е съществувала за 100 години,
от 1865, края на Войната между Щатите, Гражданската война,
чак до 1960-те,
когато при Линдън Джонсън бе приет законопроектьт
за равноправие.
Но през това време имаше много бели хора,
които не приемаха расовата дискриминация,
но си останаха тихи, защото
се наслаждаваха на привилегиите от по-добри служби,
специален достъп да бъдат съдебни заседатели,
по-добри училища и всичко друго,
и същата ситуация съществува и днес,
защото обикновеният човек наистина не се интересува.
Дори и да казва: ''Аз съм против дискриминацията на момичета и жени'',
те се радват на превилигированата позиция.
Много е трудно да отнемеш мнозинството от мъже,
когато те контролират университетската система,
болшинството от мъже контролират военната система,
болшинството от мъже контролират правителствата на света,
и болшинството от мъже контролират великите религии.
И така кое е основното, което трябва да направим днес?
Бих казал, че най-доброто, което можем да сторим днес
е за жените в силните нации,
като тази, и откъдето сте дошли,
Европа и т.н., които иматe влияние и свободата да говорите и действате,
нужно е да поемете върху себе си отговорността
да бъдете по-твърди, когато настоявате
край на расовата дискриминация срещу момичета и жените
от целия свят.
Обикновената жена в Египет
няма възможност да се противопостави на
гениталното осакатяване на дъщерите си и т.н.
Дори не се впуснах в подробности за това.
Но се надявам, че след тази конференция
всяка жена тук ще накара съпруга си да разбере
че малтретирането в колежите, в армията и т.н.
и на пазара на труда съществуват
и трябва да защитите своите дъщери и своите внучки.
Аз имам 12 внуци, четири деца и 10 правнуци
и често мисля за тях
и за тежкото положение, в което те ще намерят Америка,
не само ако живееха в Египет или в чужда страна,
или имаха равни права
и се надявам, че всички вие ще се присъедините
да бъдем защитници на жените и момичетата от цял свят
и да отстояваме техните човешки права.
Благодаря ви много.
(Аплодисменти)